ΓΡΑΠΤΗ ΕΡΩΤΗΣΗ E-0509/00

υποβολή: Christopher Huhne (ELDR) προς την Επιτροπή

(28 Φεβρουαρίου 2000)

Θέμα: Εκτίμηση των διαφορών πληθωρισμού

Στην απάντηση στη γραπτή ερώτηση Ε-2228/99(1) που έδωσε ο κ. Solbes Mira στις 20 Δεκεμβρίου 1999, η Επιτροπή επισημαίνει ότι θα αξιολογεί τις διαφορές πληθωρισμού βάσει της γενικής οικονομικής κατάστασης προκειμένου να αποφευχθούν οι οποιεσδήποτε επιβλαβείς αποκλίσεις του πληθωρισμού. Δεδομένου ότι δηλώνει επίσης ότι θα ήταν πολύ δύσκολο να γίνει μια ποιοτική εκτίμηση του μεγέθους των διατηρήσιμων διαφορών πληθωρισμού στη ζώνη του ευρώ, πώς προτίθεται να εκτιμήσει αυτές τις διαφορές πληθωρισμού; Δεν θα ήταν πιο αξιόπιστη η προτεινόμενη εκτίμηση της Επιτροπής αν βασιζόταν σε μια μελέτη ex ante παρά σε μια μελέτη ex post; Θα δημοσιεύσει η Επιτροπή τέτοια μελέτη δίνοντας ωστόσο τη δέουσα έμφαση στις ασάφειες που περιέχονται στηνπόθεση;

(1) ΕΕ C 219 E της 1.8.2000, σελ. 127.

Απάντηση του κ. Solbes Mira εξ ονόματος της Επιτροπής

(27 Μαρτίου 2000)

Η Επιτροπή και το Συμβούλιο παρακολουθούν συνεχώς τις οικονομικές εξελίξεις στη ζώνη ευρώ και στο καθένα από τα κράτη μέλη. Αυτή η παρακολούθηση γίνεται μεταξύ άλλων με επίσημα έγγραφα, όπως η ετήσια έκθεση της κοινοτικής οικονομίας, καθώς και σε συζητήσεις επίβλεψης στα πλαίσια της οικονομικής και νομισματικής επιτροπής, της επιτροπής οικονομικής πολιτικής, της ομάδας Euro-11 και του Συμβουλίου Ecofin. Η παρακολούθηση των διαφορών πληθωρισμού και των κυκλικών αποκλίσεων μέσα στη ζώνη ευρώ αποτελεί μια σημαντική όψη της οικονομικής επίβλεψης.

Η Επιτροπή αναγνωρίζει ότι σημαντικές διαφορές πληθωρισμού μπορούν να ανακύπτουν στην οικονομική και νομισματική ένωση (ΟΝΕ). Πρόσφατες εμπειρικές μελέτες που βασίζονται στο πρότυπο Balassa-Samuelsonπογραμμίζουν αυτό το γεγονός και αποτελούν ένα σημαντικό στοιχείο για την εκτίμηση της τρέχουσας εξέλιξης του πληθωρισμού. Παρόλα αυτά, η θεώρηση τωνποθέσεων στις οποίες βασίζονται αυτές οι αριθμητικές προσομοιώσειςποδηληλώνει ότι είναι πάρα πολύ δύσκολη η ex ante ποσοτικοποίηση του πεδίου αυξημένων διαφορών πληθωρισμού στη ζώνη ευρώ. Τούτο δεν μπορεί να γίνει με μεγάλη βεβαιότητα.

Η Επιτροπή δεν εφαρμόζει ένα στατικόπόδειγμα για τονπολογισμό των διαφορών πληθωρισμού στην ΟΝΕ και ούτε προτίθεται να το κάνει στο μέλλον. Είναι ορθότερο να ληφθούνπόψη παράγοντες που μπορούν να δικαιολογήσουν τις διαφορές στις οικονομικές επιδόσεις. Η Επιτροπή επί του παρόντος εκτιμά τις κυκλικές αποκλίσεις και τις διαφορές πληθωρισμού με βάση μια ευρεία δέσμη δεικτών, συμπεριλαμβανομένων των διαφορών παραγωγής, της οικονομικής ανάπτυξης, των μισθών, του κόστους εργασίας ανά μονάδα, του πληθωρισμού, των αλλαγών τιμών εμπορεύσιμων και μη εμπορεύσιμων αγαθών, και των αλλαγών στις πραγματικές τιμές συναλλάγματος σχετικά με τα επίπεδα της μακρόχρονης ισοτιμίας αγοραστικής δύναμης (PPP).

Η Επιτροπή, για να βελτιώσει την κατανόηση των διαφορών πληθωρισμού στην ΟΝΕ, προτίθεται να αναθέσει μια εξωτερική μελέτη για την ανάλυση των αιτιών των μεγάλων διαφορών πληθωρισμού μέσω ενός τροποποιημένουποδείγματος Balassa-Samuelson. Τα πορίσματα αυτής της μελέτης, η οποία αναμένεται να ολοκληρωθεί στο τέλος του 2000, θα δημοσιευθούν. Σκοπός της μελέτης είναι όχι τόσο η παροχή μιας δέσμης ex ante εκτιμήσεων του πεδίου των διαφορών πληθωρισμού στην ΟΝΕ, όσο η βελτίωση τουποδείγματος που χρησιμοποιείται από την Επιτροπή για την εκτίμηση των κυκλικών αποκλίσεων και των διαφορών πληθωρισμού στην ΟΝΕ.